
      R O M Â N I A
JUDEŢUL HUNEDOARA        
  MUNICIPIUL BRAD
           P R I M A R
 Nr. 127/11.829/08.09.2021   

 	

R E F E R A T   D E   A P R O B A R E
  privind aprobarea Studiului de fezabilitate și a Devizului General pentru obiectivul de investiții „AMENAJARE INTERSECȚIE STRĂZI 
CUZA VODĂ, MINERILOR, CLOȘCA, 1 DECEMBRIE 1918,
 MUNICIPIUL BRAD, JUDETUL HUNEDOARA”


Ținând cont de faptul că străzile Cloșca, Cuza Vodă, Minerilor și 1 Decembrie 1918 fac parte din itinerarul vehiculelor care tranzitează spre Valea Bradului și spre Sanatoriul TBC Brad, precum și spre Grădinița ,,Floare de colț” și respectiv Biserica Ortodoxă ,,Adormirea Maicii Domnului”, valorile de trafic înregistrate pe aceste străzi sunt considerabile, ceea ce impune luarea unor măsuri de reglementare a circulației. 
În momentul de față, intersecția este dirijată prin semne de circulație astfel: strada Cuza Vodă este drumul cu prioritate, iar vehiculele care intră în intersecție de pe strada Minerilor sunt obligate la oprire. Străzile Cloșca și 1 Decembrie 1918 nu sunt prevăzute cu semne de circulație, motiv pentru care, din cauza vehiculelor care circulă pe strada Cuza Vodă, prin acordarea de prioritate, se formează coloane de mașini rezultând aglomerarea străzii și timp pierdut în trafic.
Circulația pe străzile Cuza Vodă, 1 Decembrie 1918 și Cloșca se desfășoară în ambele direcții, cu câte o bandă pe sensul de mers. Circulația pe strada Minerilor se desfășoară în ambele direcții, cu câte o bandă pe sensul de mers până la intersecția cu strada Cuza Vodă unde se desparte în formă de Y. Pe artera care se îndreaptă spre strada Cloșca circulația se desfășoară în ambele direcții, cu câte o bandă pe sensul de mers, iar a doua arteră devine stradă cu sens unic.
Strada Cuza Vodă preia o parte importantă din traficul de pe străzile Cloșca și 1 Decembrie 1918 și îl descarcă în principal în strada Minerilor care preia o parte din fluxul auto și îl dirijează către zona centrală a municipiului Brad. 
În consecință, zona menționată reprezintă o zonă cu trafic rutier aglomerat, străbătută atât de autoturisme, cât și de mijloace de transport în comun și vehicule de transport marfă.
Consider că pentru rezolvarea acestei situații este necesar și oportun ca aici să se amenajeze un sens giratoriu, drept pentru care am inițiat prezentul proiect de hotărâre prin care am propus aprobarea Studiului de Fezabilitate și a Devizului General pentru obiectivul de investiții „AMENAJARE INTERSECȚIE STRĂZI CUZA VODĂ, MINERILOR, CLOȘCA, 1 DECEMBRIE 1918, MUNICIPIUL BRAD, JUDETUL HUNEDOARA”. 


Investiția prezintă una din oportunitățile de revitalizare a peisajului urban din zonă și face parte din obiectivele prioritare de dezvoltare.
Prin realizarea investiției se va asigura condiția tehnică în conformitate cu normativele privind ,,Siguranța circulației autovehiculelor și a pietonilor” care presupune asigurarea protecției utilizatorilor împotriva riscului de accidentare.
Prin această investiție se îndeplinesc obiectivele generale orientate spre creșterea calității vieții în municipiul Brad și satisfacerea cererii de mobilitate a persoanelor prin:
- creșterea calității și ponderii transportului public prin creșterea vitezei de deplasare;
- reducerea timpului de deplasare;
- reducerea congestiei traficului;
- creșterea măsurilor de siguranță pentru conducătorii auto, pietoni și bicicliști;
- reducerea poluării aerului în ceea ce privește emisiile de noxe și a nivelului de zgomot;
- îmbunătățirea aspectului urbanistic și a mediului ambiental.
Precizez că valoarea Devizului General este de 583.398,51 lei cu TVA, respectiv 491.577,64 lei fără TVA, din care C+M 467.988,66 lei cu TVA, respectiv 393.267,78 lei fără TVA. 
 	Această sumă  se va cuprinde în Lista Sinteză a Cheltuielilor de Investiții pe anul 2021 la Capitolul 84 - Transporturi, după aprobarea documentației și a devizului general.
         În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
     	Invoc în susţinerea propunerii mele prevederile  art. 44 alin. 1 din Legea nr. 273/2006 privind finanţele  publice locale, cu modificările  şi completările ulterioare, ale O.U.G. nr. 114/2018 privind instituirea unor măsuri în domeniul investițiilor publice și a unor măsuri fiscal – bugetare, modificarea și completarea unor acte normative și prorogarea unor termene, cu modificările și completările ulterioare.

